text: Spritbilist i solouheld: Slipper billigt
  15 maj 2015 kl. 07.06
  En bilist, der natten til fredag kørte galt ved en markvej i Sommersted, var spirituspåvirket. Ingen andre end bilisten selv kom til skade ved uheldet, oplyser politiet.
  En spirituspåvirket mand valgte kl. 01 natten til fredag at køre sig en tur. Det endte galt.
  - Manden kører i grøften og fortsætter 50 meter. Herefter snurrer bilen rundt endnu 50 meter og ender på en mark, fortæller Ivan Gohr Jensen, vagthavende ved Syd- og Sønderjyllands Politi til TV SYD.
  Men på trods af den voldsomme afslutning på køreturen, så var bilisten heldig.
  - Han slap billigt fra uheldet med mindre skader, slutter vagtchefen.
  